Proiect

|  |
| --- |
| **GUVERNUL REPUBLICII MOLDOVA****H O T Ă R Â R E nr**.**\_\_\_\_\_\_\_****din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Chișinău** |

**Cu privire la aprobarea proiectului de lege pentru modificarea** **Legii nr. 74/2020 privind achizițiile în sectoarele energeticii, apei,**

**transporturilor și serviciilor poștale**

Guvernul HOTĂRĂȘTE:

Se aprobă şi se prezintă Parlamentului spre examinare proiectul de lege pentru modificarea Legii nr. 74/2020 privind achizițiile în sectoarele energeticii, apei, transporturilor și serviciilor poștale

**Prim-ministru                                                                  Dorin RECEAN**

**Contrasemnează:**

**Ministru al Finanțelor                                          Veronica SIREȚEANU**

*Proiect UE*

**PARLAMENTUL REPUBLICII MOLDOVA**

**L E G E**

**pentru modificarea Legii nr. 74/2020 privind achizițiile în sectoarele energeticii, apei, transporturilor și serviciilor poștale**

Parlamentul adoptă prezenta lege organică.

**Art. I** – Legea nr. 74/2020 privind achizițiile în sectoarele energeticii, apei, transporturilor și serviciilor poștale (Monitorul Oficial al Republicii Moldova, 2020, nr. 153–158, art. 278), cu modificările ulterioare, se modifică clauza de armonizare și se expune după cum urmează:

1. Se exclude cuvântul „parțial” din preambulul legii.
2. Articolul 1:

aliniatul (2) se abrogă;

se completează cu aliniatele (4) - (7) cu următorul cuprins:

„(4) Domeniul de aplicare a prezentei legi nu include serviciile de interes general fără caracter economic.

(5) Guvernul, o dată la doi ani, evaluează necesitatea ajustării pragurilor prevăzute la alin. (1) și, după caz, propune parlamentului revizuirea lor.

(6) Pragurile valorice prevăzute la alin. (1) nu pot depăși pragurile fixate în Acordul privind achizițiile publice al Organizației Mondiale a Comerțului.

(7) Agenţia Achiziţii Publice publică, pe pagina oficială web, pragurile fixate în Acordul privind achizițiile publice al Organizației Mondiale a Comerțului, la data intrării în vigoare a acestora.”

1. La articolul 2, noțiunea „autoritate centrală de achiziție” se completează cu textul „articolul 16 nu se aplică achizițiilor desfășurate de o autoritate centrală de achiziție în vederea realizării activităților de achiziții centralizate”.
2. La articolul 4:

la aliniatul 1, litera b) după cifra 15 textul „şi care funcţionează în baza unor drepturi speciale sau exclusive, acordate conform legislaţiei de o autoritate competentă” se exclude;

aliniatul 1 se completează cu litera c) cu următorul cuprins:

„c) oricare subiect de drept, altul decât cele prevăzuți la lit. a) și b), care desfășoară una dintre activitățile menționate la art. 9–15 şi care funcţionează în baza unor drepturi speciale sau exclusive, acordate conform legislaţiei de o autoritate competentă.”

1. Articolul 6 va avea următorul cuprins

**„Articolul 6.** Achiziții mixte care cuprind aceeași activitate

(1) În cazul contractelor care au ca obiect atât achiziţii reglementate de prezenta lege, cât şi achiziţii reglementate de alte acte normative, iar diferitele părţi ale contractului se pot separa obiectiv, entitatea contractantă are dreptul să aleagă între a atribui contracte distincte pentru părţi separate sau a atribui un singur contract.

(2) În cazul în care entitatea contractantă alege să atribuie contracte distincte pentru părţile separate, decizia cu privire la regimul juridic care se aplică fiecăruia dintre aceste contracte distincte se ia în funcţie de caracteristicile fiecărei părţi avute în vedere.

(3) În cazul în care entitatea contractantă alege să atribuie un singur contract, cu excepţia situaţiei în care sunt aplicabile dispoziţiile art. 23, atribuirea contractului mixt se realizează potrivit dispoziţiilor prezentei legi, indiferent de valoarea părţilor care, dacă ar fi cuprinse în contracte separate, ar fi supuse unui alt act normativ şi indiferent de actul normativ care s-ar aplica părţilor respective.

(4) În cazul contractelor mixte care au ca obiect atât elemente de achiziţie de bunuri, servicii sau lucrări, cât şi de concesiuni, dispoziţiile prezentei legi se aplică atribuirii contractului exclusiv în situaţiile în care valoarea estimată a părţii/părţilor din contract care reprezintă achiziţie sectorială, calculată potrivit dispoziţiilor art. 7, este egală sau depăşeşte pragurile valorice corespunzătoare prevăzute la art. 1.

(5) În cazul contractelor mixte care au ca obiect atât achiziţii pentru care se aplică dispoziţiile prezentei legi, cât şi achiziţii pentru care se aplică dispoziţiile altor acte normative, iar diferitele părţi ale unui anumit contract nu sunt în mod obiectiv separabile, contractul este atribuit potrivit actului normativ aplicabil în funcţie de obiectul său principal.

(6) Contractele care au ca obiect două sau mai multe tipuri de achiziţie (de bunuri, servicii sau lucrări), reglementate de prezenta lege, se atribuie în conformitate cu dispoziţiile aplicabile pentru tipul de achiziţie ce caracterizează obiectul principal al contractului în cauză.

(7) În cazul contractelor mixte care au ca obiect atât servicii sociale şi alte servicii specifice, cât şi alte servicii, precum şi în cazul contractelor mixte care au ca obiect atât servicii, cât şi bunuri, obiectul principal se determină în funcţie de cea mai mare valoare estimată a serviciilor sau a bunurilor respective.”

1. Legea se completează cu articolul 61 cu următorul cuprins:

**„Articolul 61.** Achiziții mixte care cuprind mai multe activități

(1) În cazul contractelor care acoperă mai multe activităţi, entităţile contractante pot alege să atribuie contracte distincte pentru fiecare activitate în parte sau să atribuie un singur contract.

(2) În cazul în care entitatea contractantă alege să atribuie contracte distincte, decizia cu privire la regimul juridic care se aplică fiecăruia dintre aceste contracte distincte se ia în funcţie de caracteristicile fiecărei activități avute în vedere.

(3) Prin excepție de la dispozițiile art. 5, în cazul în care entităţile contractante aleg să atribuie un singur contract, se aplică prevederile alin. (5) şi (6).

(4) Decizia de atribuire a unui singur contract sau de atribuire a mai multor contracte separate nu poate fi luată în scopul excluderii contractului sau a contractelor din domeniul de aplicare a prezentei legi sau, după caz, a Legii nr. 131/2015 privind achiziţiile publice, sau a Legii nr. 121/2018 cu privire la concesiunile de lucrări şi concesiunile de servicii.

(5) Un contract, care are drept obiectiv includerea mai multor activităţi, cade sub incidenţa regulilor aplicabile activităţii pentru care contractul este destinat în primul rând.

(6) În cazul contractelor în care, în mod obiectiv, este imposibil de determinat pentru care activitate este destinat contractul în primul rând, se aplică următoarele reguli:

a) dacă una dintre activităţile pentru care este preconizat contractul cade sub incidenţa prezentei legi, iar celelalte cad sub incidenţa Legii nr. 131/2015 privind achiziţiile publice, contractul se atribuie în conformitate cu prevederile Legii nr. 131/2015;

b) dacă una dintre activităţile, pentru care este preconizat contractul, cade sub incidenţa prezentei legi, iar celelalte cad sub incidenţa Legii nr. 121/2018 cu privire la concesiunile de lucrări şi concesiunile de servicii, contractul se atribuie în conformitate cu prezenta lege;

c) dacă una dintre activităţile, pentru care este preconizat contractul, cade sub incidenţa prezentei legi, iar celelalte nu cad nici sub incidenţa prezentei legi, nici a Legii nr. 131/2015 privind achiziţiile publice sau a Legii nr. 121/2018 cu privire la concesiunile de lucrări şi concesiunile de servicii, nici a Legii nr. 179/2008 cu privire la parteneriatul public-privat, contractul se atribuie în conformitate cu prezenta lege.”

1. La articolul 9 la aliniatul (1) litera b), după cuvintele „gazelor naturale” se completează cu cuvintele „în contextul obligației de serviciu public”.
2. Articolul 18 se modifică după cum urmează:

dispozițiile de la articolul 18 „Prezenta lege nu se aplică contractelor şi concursurilor de soluţii atribuite sau organizate conform unor proceduri de achiziţie diferite de cele prevăzute în prezenta lege, instituite:

a) în temeiul unui acord internaţional, încheiat între Republica Moldova şi unul sau mai multe state, privind bunurile sau lucrările necesare pentru realizarea sau exploatarea în comun a unei lucrări de către statele semnatare ori privind serviciile necesare pentru realizarea sau exploatarea în comun a unui proiect de către statele semnatare;

b) conform procedurii specifice a unei organizaţii internaţionale.”, devin aliniatul (1) al articolului menționat.

la litera a) după cuvântul „bunurile” se completează cu cuvântul „serviciile”;

articolul se completează cu aliniatele (2), (3) și (4) cu următorul cuprins:

„(2) Prezenta lege nu se aplică contractelor și concursurilor de soluții atribuite sau organizate conform procedurilor specifice a unei instituții financiare internaționale, în cazul în care contractele sau concursurile de soluție în cauză sunt finanțate integral de instituția respectivă.

(3) În cazul contractelor și concursurilor de soluții cofinanțate în cea mai mare parte de o instituție financiară internațională, părțile convin asupra procedurilor de atribuire aplicabile.

(4) În cazul contractelor și concursurilor de soluții care implică aspecte de apărare sau securitate și care sunt atribuite conform unor norme internaționale sunt aplicabile dispozițiile art. 232.”

1. La articolul 19, punctul 3), litera a) după cuvîntul „desfășurată” se completează cu cuvintele „în Republica Moldova sau”, după cuvintele „a autorităților publice ale” se completează cu cuvintele „Republicii Moldova sau ale”.
2. La articolul 21, punctul 2) va avea următorul cuprins:

„contractelor de achiziţii atribuite de entităţi contractante care desfăşoară o activitate menţionată la art. 9 alin. (1), art. 10 alin. (1) sau art. 15 în vederea furnizării de energie electrică/termică sau combustibili pentru producerea energiei electrice/termice.”

1. Articolul 23 va avea următorul cuprins:

„**Articolul 23.** Achizițiile mixte care se referă la activități identice și implică aspecte de apărare sau securitate

(1) În cazul contractelor care au ca obiect atât achiziţii reglementate de prezenta lege, cât şi achiziţii care includ aspecte de apărare și securitate, iar diferitele părţi ale contractului se pot separa obiectiv, entitatea contractantă are dreptul să aleagă între a atribui contracte distincte pentru părţi separate sau a atribui un singur contract.

(2) În cazul în care entitatea contractantă alege să atribuie contracte distincte pentru părţile separate, decizia cu privire la regimul juridic care se aplică fiecăruia dintre aceste contracte distincte se ia în funcţie de caracteristicile fiecărei părţi avute în vedere.

(3) În cazul în care entitatea contractantă alege să atribuie un singur contract, iar o parte a contractului implică aspecte de apărare și securitate, contractul poate fi atribuit fără aplicarea prezentei legi, cu condiția ca atribuirea unui singur contract să fie justificată de motive obiective.

(4) Decizia de atribuire a unui singur contract nu poate fi luată de entitatea contractantă în scopul exceptării atribuirii unor contracte de la aplicarea prevederilor prezentei legi.

1. Legea se completează cu articolul 231 cu următorul cuprins:

**„Articolul 231.** Achiziții mixte care se referă la mai multe activități și implică aspecte de apărare sau securitate

(1) În cazul contractelor care acoperă mai multe activităţi și implică aspecte de apărare sau securitate, entităţile contractante pot alege să atribuie contracte distincte pentru fiecare activitate în parte sau să atribuie un singur contract.

(2) În cazul în care entitatea contractantă alege să atribuie contracte distincte, decizia cu privire la regimul juridic care se aplică fiecăruia dintre aceste contracte distincte se ia în funcţie de caracteristicile fiecărei activități avute în vedere.

(3) Decizia de atribuire a mai multor contracte separate trebuie să fie justificată și nu poate fi luată în scopul excluderii a unor contracte din domeniul de aplicare a prezentei legi.

(4) În cazul în care entitatea contractantă alege să atribuie un singur contract care acoperă mai multe activităţi și implică aspect de apărare sau securitate, contractual poate fi atribuit fără aplicarea dispozițiilor prezentei legi, cu condiția ca decizia de atribuire a unui singur să fie justificată și nu poate fi luată în scopul excluderii a unor contracte din domeniul de aplicare a prezentei legi.

1. Legea se completează cu articolul 232 cu următorul cuprins:

**”Articolul 232.** Contracte şi concursuri de soluţii care includ aspecte de apărare și securitate, atribuite sau organizate conform unor norme internaţionale

(1) Prezenta lege nu se aplică contractelor şi concursurilor de soluţii care implică aspecte de apărare sau de securitate, atribuite sau organizate conform unor proceduri de achiziţii diferite de cele prevăzute în prezenta lege, instituite:

a) în temeiul unui acord internaţional, încheiat între Republica Moldova şi unul sau mai multe state, privind bunurile, serviciile sau lucrările necesare pentru realizarea sau exploatarea în comun a unei lucrări de către statele semnatare ori privind serviciile necesare pentru realizarea sau exploatarea în comun a unui proiect de către statele semnatare;

b) conform procedurii specifice a unei organizaţii internaţionale.

(2) Prezenta lege nu se aplică contractelor și concursurilor de soluții care implică aspecte de apărare sau de securitate, atribuite sau organizate conform procedurilor specifice a unei instituții financiare internaționale, în cazul în care contractele sau concursurile de soluție în cauză sunt finanțate integral de instituția respectivă.

(3) În cazul contractelor și concursurilor de soluții cofinanțate în cea mai mare parte de o instituție financiară internațională, părțile convin asupra procedurilor de atribuire aplicabile.

1. Legea se completează cu articolul 233 cu următorul cuprins:

**„Articolul 233.** Contracte încheiate între entități contractante

(1) Prezenta lege nu se aplică contractelor și concursurilor de soluție atribuite de o entitate contractantă unei persoane juridice de drept public sau privat în cazul în care sunt întrunite cumulativ următoarele condiții:

a) entitatea contractantă exercită asupra persoanei juridice în cauză un control similar celui pe care îl exercită asupra propriilor subdiviziuni sau servicii;

b) mai mult de 80% din activitățile persoanei juridice controlate sunt efectuate în vederea îndeplinirii sarcinilor care îi sunt încredințate de către entitatea contractantă care o controlează sau de alte persoane juridice controlate de respectiva entitate contractantă;

c) nu există participare privată directă la capitalul social al persoanei juridice controlate, cu excepția formelor de participare al capitalului privat care nu oferă controlul sau dreptul de veto și care nu exercită o influență determinantă asupra persoanei juridice controlată.

(2) În sensul alin. (1) lit. a) se consideră că o entitate contractantă exercită asupra unei persoane juridice un control similar celui pe care îl exercită asupra propriilor subdiviziuni sau servicii atunci când exercită o influență determinantă atât asupra obiectivelor strategice, cât și asupra deciziilor importante ale persoanei juridice controlate. Un astfel de control poate fi exercitat și de o altă persoană juridică, ea însuși controlată în același mod de către entitatea contractantă.

(3) Prevederile alin. (1) se aplică și în cazul în care o persoană juridică controlată care are calitatea de entitate contractantă atribuie un contract entității contractante care o controlează sau unei alte persoane juridice controlate de aceeași entitate contractantă, cu condiția să nu existe participare privată directă la capitalul social al persoanei juridice căreia i se atribuie contractul, cu excepția formelor de participare a capitalului privat care nu oferă controlul sau dreptul de veto și care nu exercită o influență determinantă asupra persoanei juridice controlată.

(4) Prezenta lege nu se aplică contractelor de achiziții atribuite unei persoane juridice de drept privat sau de drept public de către o entitate contractantă care nu exercită asupra acestei persoane juridice un control, conform alin. (1), dacă sunt îndeplinite cumulativ următoarele condiții:

a) entitatea contractantă exercită, de comun cu alte entități contractante, asupra persoanei juridice în cauză un control similar celui pe care îl exercită asupra propriilor subdiviziuni sau servicii;

b) mai mult de 80% dintre activitățile persoanei juridice controlate sunt efectuate în vederea îndeplinirii sarcinilor care îi sunt încredințate de către entitatea contractantă care o controlează sau de alte persoane juridice controlate de respectiva entitate contractantă;

c) nu există participare privată directă la capitalul social al persoanei juridice controlate, cu excepția formelor de participare a capitalului privat care nu oferă controlul sau dreptul de veto și care nu exercită o influență determinantă asupra persoanei juridice controlate.

(5) în sensul alin. (4) lit. a), entitățile contractante exercită în comun controlul asupra unei persoane juridice dacă sunt îndeplinite cumulativ următoarele condiții:

a) organele de decizie ale persoanei juridice controlate sunt compuse din reprezentanții tuturor entităților contractante participante, aceeași persoană având dreptul de a reprezenta mai multe sau toate entitățile contractante participante;

b) entitățile contractante sunt în măsură să exercite, în comun, o influență determinantă asupra obiectivelor strategice și a deciziilor importante ale persoanei juridice controlate;

c) persoana juridică controlată nu urmărește interese contrare celor ale entităților contractante care o controlează.

(6) Prezenta lege nu se aplică contractelor încheiate exclusiv între două sau mai multe entități contractante în cazul în care sunt îndeplinite cumulativ următoarele condiții:

a) contractul instituie sau pune în aplicare o cooperare între entitățile contractante participante, cu scopul de a asigura că serviciile publice, a căror realizare trebuie să o asigure, sunt prestate în vederea îndeplinirii unor obiective comune;

b) punerea în aplicare a cooperării are la bază exclusiv considerații de interes public;

c) entitățile contractante desfășoară pe piața liberă mai puțin de 20% din activitățile vizate de cooperare.

(7) Procentele prevăzute la alin. (1) lit. b), alin. (4) lit. b) și la alin. (6) lit. c) se stabilesc pe baza cifrei medii de afaceri totale sau a unui indicator alternativ corespunzător bazat pe activitatea desfășurată, cum ar fi costurile suportate de persoana juridică sau de entitatea contractantă, după caz, în legătură cu bunuri, servicii și lucrări din ultimii 3 ani anteriori atribuirii contractului.

(8) În cazul în care, din cauza datei la care persoana juridică sau entitatea contractantă, după caz, a fost înființată sau și-a început activitatea sau ca urmare a reorganizării activităților sale, cifra de afaceri sau un alt indicator alternativ corespunzător bazat pe activitatea desfășurată, cum ar fi costurile, nu este disponibil pentru ultimii 3 ani sau nu mai este relevant, procentele prevăzute la alin. (1) lit. b), alin. (4) lit. b) și la alin. (6) lit. c) pot fi stabilite prin utilizarea unor metode estimative, în special prin utilizarea previziunilor de afaceri.

1. Legea se completează cu articolul 261 cu următorul cuprins:

**„Articolul 261.** Activități expuse direct concurenței

(1) La contractele de achiziții atribuite și concursurile de soluții organizate în scopul desfășurării activităților prevăzute la art. 9-15 nu se aplică prevederile prezentei legi în cazul în care activitatea este expusă direct concurenței pe o piață la care accesul nu este restricționat.

(2) În sensul prevederilor alin. (1), constatarea faptului că o anumită activitate este sau nu expusă direct concurenței se stabilește de către Guvern în baza unei notificări/cereri formulate în acest sens de către entitatea contractantă interesată care va cuprinde toate informațiile necesare pentru adoptarea unei decizii pertinente.

(3) Înainte de a se adresa Guvernului, entitatea contractantă solicită în scris Consiliului Concurenței punctul de vedere cu privire la faptul dacă o anumită activitate este sau nu expusă direct concurenței. Autoritățile de reglementare în domeniu au obligația ca, în termenul stabilit de către Consiliul Concurenței, să furnizeze informațiile pe care acesta le consideră necesare formulării punctului său de vedere.

(4) Consiliul Concurenței va transmite punctul de vedere în termen de 30 de zile de la data recepționării tuturor informațiilor necesare evaluării expunerii directe la concurență a activității.

(5) Procedura privind elaborarea și transmiterea notificării/cererii prevăzute la alin. (2) este stabilită de Guvern.

1. Articolul 32 se modifică după cum urmează:

se completează cu aliniatul (41) cu următorul cuprins:

„(41) Entitatea contractantă are obligația de a păstra, în dosarul achiziției, informația privind motivele pentru care au fost folosite alte mijloace de comunicare decât cele electronice în procesul de depunere.”

aliniatul (8) va avea următorul cuprins:

„(8) Entitatea contractantă are dreptul, dacă este necesar, să impună utilizarea unor instrumente şi dispozitive care nu sunt disponibile cu caracter general, precum instrumentele de modelare electronică a informațiilor de construcții sau instrumente similare, cu condiţia să ofere mijloace alternative de acces în conformitate cu prevederile alin. (9).”

se completează cu aliniatul (9) cu următorul cuprins:

(9) Se consideră că entitatea contractantă oferă mijloace alternative de acces dacă este îndeplinită una din următoarele condiții:

a) oferă acces direct, liber, complet şi gratuit, prin mijloace electronice, la instrumentele şi dispozitivele prevăzute la alin. (8) de la data publicării invitaţiei la procedura concurenţială de ofertare/invitaţiei pentru confirmarea interesului; în cuprinsul invitaţiei se specifică adresa de internet la care sunt accesibile aceste instrumente şi dispozitive;

b) asigură că operatorii economici care nu au acces la instrumentele şi dispozitivele prevăzute la alin. (8) şi nici posibilitatea de a le obţine în termenele stabilite, cu condiţia că lipsa accesului să nu poată fi atribuită operatorului economic în cauză, pot avea acces la procedura de atribuire prin utilizarea unor dispozitive provizorii puse la dispoziţie online cu titlu gratuit;

c) asigură disponibilitatea unei metode alternative pentru depunerea electronică a ofertelor.”

1. Articolul 33 se completează cu aliniatul (3) cu următorul cuprins:

„(3) Guvernul are obligația să prezinte Parlamentului propuneri pentru a adapta codurile CPV menționate în prezenta lege, ori de câte ori modificările nomenclaturii CPV trebuie să se reflecte în prezenta lege și nu implică o modificare a domeniului de aplicare al prezentei legi.”

1. Articolul 37 se modifică după cum urmează:

se completează cu aliniatele (21) și (41) cu următorul cuprins:

„(21) Prin excepție de la prevederile alin. (2), perioada cuprinsă între data publicării anunţului de participare şi data-limită de depunere a ofertelor trebuie să fie de cel puţin 20 de zile pentru contractele de achiziții sectoriale a căror valoare estimată, fără taxa pe valoarea adăugată, este mai mică decât următoarele praguri:

a) pentru contractele de achiziţii publice de bunuri şi servicii, altele decât cele menționate la lit. c) – 2 300 000 de lei;

b) pentru contractele de achiziţii publice de lucrări – 90 000 000 de lei;

c) pentru contractele de achiziții publice care au ca obiect servicii sociale și alte servicii specifice enumerate în anexa nr. 2 – 7 000 000  de lei.”

„(41) În cazul în care, din motive de urgență argumentate în mod corespunzător, nu poate fi respectat numărul de zile prevăzut la alin. (2), entitatea contractantă are dreptul de a accelera aplicarea procedurii prin reducerea perioadei respective, dar nu mai puțin de 15 zile până la data-limită de depunere a ofertelor.”

la aliniatul (3), cifra „20” se substituie cu cifra „15”;

la aliniatul (5), cuvintele „perioadele prevăzute la alin. (2) și (3)” se substituie cu cuvintele „perioada prevăzută la alin. (2) și (21)”

1. La articolul 43:

la alineatul (3) cifra „4” se substituie cu cifra „8”;

1. Articolul 49 se modifică după cum urmează:

dispozițiile de la articolul 49 „Entitatea contractantă are obligaţia de a întocmi dosarul achiziţiei sectoriale şi de a-l păstra în decurs de 5 ani de la iniţierea procedurii de achiziţie sectorială.”, devin aliniatul (1) al articolului menționat;

articolul se completează cu aliniatele (2) și (3) cu următorul cuprins:

„(2) Dosarul achiziției conține informații suficiente pentru a permite, ulterior, entității contractante să justifice deciziile luate în legătură cu:

1. Contractul/acordul-cadru și modificările acestuia;
2. calificarea și selectarea operatorilor economici și atribuirea contractelor;
3. motivul aplicării procedurii de negociere fără publicarea prealabilă a unui anunț de participare;
4. informația privind motivul de neaplicare a prevederilor legii, în temeiul derogărilor din capitolul II și III;
5. motivul pentru care au fost folosite alte mijloace de comunicare decât cele electronice în procesul de depunere.

(3) Entitatea contractantă păstrează în dosarul achiziției sectoriale toată documentația necesară pentru a justifica deciziile luate la toate etapele procedurii de achiziție, în special ce se referă la informațiile privind comunicările cu operatorii economici și deliberările interne, pregătirea documentelor achiziției, precum și etapele de selecție și de atribuire a contractului.

1. La articolul 52:

aliniatul (8) va avea următorul cuprins:

 „Entitatea contractantă are dreptul de a solicita operatorilor economici să furnizeze un raport de încercare/testare sau un certificat emis de un organism recunoscut, după caz, cum ar fi, un laborator neutru de încercări şi calibrare sau un organism de certificare şi inspecţie, drept mijloc de probă care să ateste conformitatea cu cerințele sau criteriile stabilite în specificațiile tehnice, în criteriile de atribuire sau în condițiile de executare a contractului.

În cazul în care entitățile contractante solicită prezentarea unor certificate întocmite de un organism recunoscut de evaluare a conformității, acestea acceptă și certificatele emise de alte organisme echivalente de evaluare a conformității.”

se completează cu aliniatele (81) și (82) cu următorul cuprins:

„(81) Entitatea contractantă are obligaţia de a accepta certificate emise de organisme recunoscute în oricare dintre statele membre ale Uniunii Europene.

(82) Un mijloc adecvat, în sensul alin. (7) și în cazul în care nu deține certificatele sau rapoartele de încercare prevăzute la alin. (8) sau nu are posibilitatea de a le obține în termenii stabiliți, din cauzele care nu îi sunt imputabile, entitatea contractantă acceptă și alte mijloace de probă adecvate, cum ar fi, dosarul tehnic al producătorului, în măsura în care astfel de mijloace de probă atestă faptul că bunurile, serviciile sau lucrările furnizate/prestate/executate îndeplinesc cerințele sau criteriile stabilite în specificațiile tehnice, în criteriile de atribuire sau în condițiile de executare a contractului.”

1. La articolul 54:

aliniatul (1) se completează cu următorul text „În cazul în care mijlocul de invitare la o procedură concurențială de ofertare este un anunț privind existența unui sistem de calificare, acest acces este oferit cât mai curând posibil și cel târziu în momentul transmiterii invitației de participare la procedura de ofertare sau la negociere. Textul anunțului sau al invitației menționate specifică adresa de internet la care sunt disponibile documentele achiziției.”

articolul se completează cu aliniatele (5), (6) și (7) cu următorul cuprins:

„(5) În cazul în care solicitarea informaților suplimentare privind specificațiile tehnice și orice alte documente suplimentare a fost în timp util, entitatea contractantă transmite fiecărui operator economic care a depus o cerere de participare informațiile solicitate, cu cel puțin 6 zile înainte de termenul stabilit pentru primirea ofertelor.

(6) În cazul în care intenția de a achiziționa se face prin intermediul unui anunț de intenții, valabil în mod continuu, entitatea contractantă la cererea operatorilor economici interesați de obținerea unui contract, pune la dispoziție, prin mijloace electronice, cu acces liber, direct, total și gratuit, documentația de atribuire la care se face trimitere în mod regulat în contractele lor de bunuri, lucrări sau servicii sau documentația de atribuire pe care intenționează să le aplice contractelor în cauză.

(7) Prin excepție de la alin. (6) din prezentul articol, în cazul în care nu se oferă accesul liber, direct, total și gratuit, prin mijloace electronice, la o parte din documentația de atribuire pe motivele prevăzute la art. 31 alin. (2) și art. 32 alin. (2) și (4), entitatea contractantă indică în anunțul de intenție, valabil în mod continuu măsurile necesare pentru asigurarea protecției caracterului confidențial al informațiilor, precum și modalitatea de obținere a accesului la documentele în cauză.”

1. La articolul 57, aliniatul (4) va avea următorul cuprins:

„(4) În cazul în care, înainte de expirarea termenului-limită de depunere a ofertelor, apare necesitatea de modificare semnificativă a documentaţiei de atribuire, sau atunci când, indiferent din ce motiv, informațiile suplimentare nu se transmit cu cel puțin 6 zile înainte de termenul stabilit pentru primirea ofertelor, deși au fost solicitate de operatorul economic în timp util, entitatea contractantă va prelungi termenul de depunere a ofertelor pentru a permite potenţialilor ofertanţi să efectueze modificările necesare.”.

1. Articolul 59 se completează cu aliniatele (3) și (4) cu următorul cuprins:

”(3) În cazul în care intenția de a achiziționa se face prin intermediul anunțului de intenție valabil în mod continuu, anunțul trebuie să îndeplinească următoarele cerințe:

(a) se referă în mod specific la bunurile, serviciile sau lucrările care vor face obiectul contractului ce urmează să fie atribuit;

(b) menționează că atribuirea contractului se va face prin procedură restrânsă sau de negociere fără publicarea ulterioară a unei invitații la procedura concurențială de ofertare, și invită operatorii economici interesați să-și exprime interesul;

(c) conține informațiile suplimentare prevăzute în anexa 3 „Anunțul de intenție”;

(d) a fost transmis spre publicare într-o perioadă cuprinsă între 35 de zile și 12 luni înainte de data la care este trimisă invitația de confirmare a interesului.

(4) Perioada acoperită de anunțul de intenție valabil în mod continuu este de maxim 12 luni de la data la care anunțul este transmis spre publicare, cu excepția contractelor care au ca obiect servicii sociale și alte servicii specifice, care poate acoperi o perioadă mai lungă de 12 luni.”

1. Articolul 61 se completează cu aliniatul (31) cu următorul cuprins:

”(31) În cazul în care invitația la procedura concurențială de ofertare, pentru contractul în cauză, a fost făcută sub forma unui anunț de intenție valabil în mod continuu și entitatea contractantă a hotărât că nu va atribui alte contracte pe parcursul perioadei vizate de anunțul de intenție valabil în mod continuu, anunțul de atribuire a contractului conține o mențiune specifică în acest sens.”

1. Articolul 63 se completează cu aliniatul (11) cu următorul cuprins:

”(11) În cazul în care se utilizează un anunț de intenție valabil în mod continuu ca invitație la procedura concurențială de ofertare, în conformitate cu art. 85 alin. (2) lit. a), entitățile contractante invită simultan, în scris, operatorii economici care și-au exprimat interesul să confirme menținerea în continuare a acestui interes.”

1. Articolul 64 se completează cu aliniatul (41) cu următorul cuprins:

”(41) În cazul în care comunicarea unor informații prevăzute la alin. (1) și (4) privind atribuirea contractului de achiziții, încheierea acordului-cadru sau admiterea într-un sistem dinamic de achiziții se referă la secretul comercial sau secretul de stat, conform prevederilor Codului civil sau Legii nr. 245/2008 cu privire la secretul de stat ori ar putea aduce atingere concurenței loiale dintre operatorii economici conform prevederilor Legii concurenței nr. 183/2012, comunicarea acestor informații nu este obligatorie.”

1. Articolul 65 se completează cu aliniatul (11) cu următorul cuprins:

”(11) Prin excepție de la prevederile alin. (1), termenul de așteptare este de cel puţin 6 zile pentru contractele de achiziții sectoriale  a căror valoare estimată, fără taxa pe valoarea adăugată, este mai mică decât următoarele praguri:

a) pentru contractele de achiziţii publice de bunuri şi servicii, altele decât cele menționate la lit. c) – 2 300 000 de lei;

b) pentru contractele de achiziţii publice de lucrări – 90 000 000 de lei;

c) pentru contractele de achiziții publice care au ca obiect servicii sociale și alte servicii specifice enumerate în anexa nr. 2 – 7 000 000  de lei.

1. Articolul 66 se completează cu aliniatele (21) și (22) cu următorul cuprins:

„(21) În cazul în care entitatea contractantă solicită demonstrarea capacităţii economice şi financiare, tehnice şi/sau profesionale, aceasta are obligaţia de a indica în anunțul privind existența unui sistem de calificare şi informaţiile pe care operatorii economici urmează să le prezinte în acest scop.

(22) Capacitatea economică şi financiară, tehnică şi/sau profesională a ofertantului/candidatului poate fi susţinută şi de alte persoane, în conformitate cu prevederile art. 71 și art. 72.”

1. Articolul 78 se completează cu aliniatul (31) cu următorul cuprins:

„(31) Entitatea contractantă respinge oferta doar după evaluarea justificărilor primite de la ofertant, în cazul în care dovezile furnizate nu justifică, în mod satisfăcător, nivelul scăzut al prețului sau al costurilor propuse, ținând seama de prevederile menționate la alin. (3). Entitatea contractantă respinge oferta când se constată că aceasta este anormal de scăzută deoarece nu respectă obligațiile prevăzute la art. 28 alin. (3).”

1. Articolul 81 se completează cu aliniatul (15) cu următorul cuprins:

„(15) Pentru contractele de achiziții de servicii și de lucrări, precum și pentru contractele de achiziții de bunuri care implică și servicii sau lucrări de amplasare și de instalare, entitățile contractante pot impune ca anumite sarcini critice să fie efectuate direct de către ofertant sau, în cazul unei oferte depuse de o asociație de operatori economici prevăzut la art. 29 alin. (3), de către un participant din cadrul acestei asociații.”

1. Articolul 86 se completează cu aliniatul (22) cu următorul cuprins:

”(22) În cazul în care comunicarea unor informații prevăzute la alin. (21) privind finalizarea concursului de soluţii se referă la secretul comercial sau secretul de stat conform prevederilor Codului civil sau Legii nr. 245/2008 cu privire la secretul de stat ori ar putea aduce atingere concurenței loiale dintre operatorii economici conform prevederilor Legii concurenței nr. 183/2012, comunicarea acestor informații nu este obligatorie.”

1. Denumirea capitolului XIII se modifică după cum urmează „MONITORIZAREA, SOLUȚIONAREA LITIGIILOR ȘI RĂSPUNDEREA JURIDICĂ”
2. Legea se completează cu articolul 871 cu următorul cuprins:

**”Articolul 871.** Agenția Achiziții Publice

”(1) Agenţia Achiziții Publice este o autoritate administrativă în subordinea Ministerului Finanțelor, competentă de monitorizarea domeniului achizițiilor sectoriale;

(2) Atribuțiile de bază ale Agenției Achiziții Publice sunt:

a) elaborează și înaintează Ministerului Finanțelor propuneri de modificare a actelor normative în domeniul achiziţiilor sectoriale;

b) monitorizează conformitatea desfășurării procedurilor de achiziții sectoriale și efectuează analiza sistemului de achiziții sectoriale;

c) acordă ajutor metodologic, precum și organizează seminare de instruire în domeniul achiziţiilor sectoriale;

d) editează Buletinul achiziţiilor publice;

e) elaborează trimestrial şi anual analize statistice privind achiziţiile sectoriale;

f) solicită şi obţine de la organele competente/entitățile contractante/operatorii economici orice informaţie necesară exercitării atribuţiilor;

g) organizează campanii de sensibilizare privind achizițiile sectoriale;

k) emite rapoarte anuale privind sistemul de achiziții sectoriale, în baza monitorizării și analizei statistice;

l) colaborează cu instituţii internaţionale şi agenţii similare din alte țări în domeniul achiziţiilor sectoriale.

(3) În sensul alin. (1) lit. b) monitorizarea conformității desfășurării procedurilor de achiziții sectoriale constă în:

a) identificarea cazurilor de neaplicare a prezentei legi de către entitățile contractante ce desfășoară activități prevăzute la Capitolul II;

b) verificarea conformității cu prevederile actelor normative în domeniul achizițiilor sectoriale, din punct de vedere al regularității și calității, în baza indicatorilor de risc;

c) emiterea rapoartelor de monitorizare în cazul constatării abaterilor/neconformităților;

d) în cazul constatării abaterilor grave, care afectează rezultatul procedurii de atribuire, limitează concurența, Agenția Achiziții Publice sesizează organele de control competente.

(4) Rapoartele anuale privind sistemul de achiziții sectoriale, în baza monitorizării și analizei statistice, se publică pe pagina oficială web a Agenției Achiziții Publice.

(5) Agenția Achiziții Publice asigură publicarea și actualizarea, pe pagina oficială web, a actelor normative, instrucțiunilor/ghidurilor de aplicare în domeniul achizițiilor sectoriale.

1. La anexa 3, compartimentul „Anunțul de intenție” se completează cu următorul text

„Informația suplimentară la anunțul de intenție valabil în mod continuu

1. Denumirea, numărul de identificare de stat (IDNO), adresa, numărul de telefon, numărul de fax, adresele de e-mail și de internet ale entității contractante și, dacă sunt diferite, cele ale biroului de la care se pot obține informații suplimentare;

2. Principala activitate exercitată;

3. Codul (codurile) CPV;

4. Adresa de internet la care se va putea obține accesul la documentația de atribuire și, după caz, de depunere a ofertelor;

5. Data expedierii notificării privind publicarea anunțului de intenție.”

**Art. II.** Dispoziții finale

**1.** Prezenta lege intră în vigoare în termen de 12 luni de la data publicării.

**2.** Contractele în curs de executare și procedurile de atribuire în curs de desfășurare, la data intrării în vigoare a prezentei legi, se definitivează în baza prevederilor legale în vigoare la data inițierii acestora.

**3.** Guvernul, în termen de 12 luni de la data publicării prezentei legi:

1. va aduce actele sale normative în concordanță cu prezenta lege;
2. va asigura elaborarea și aprobarea actelor normative necesare pentru implementarea prezentei legi.